লাওস–মিয়ানমার সীমান্ত
লাওস ও মিয়ানমার সীমান্ত দক্ষিণ-পূর্ব এশিয়ার দেশ লাওস এবং মায়ানমারের মধ্যে আন্তর্জাতিক সীমান্ত। এই সীমন্তের দৈর্ঘ্য ২৩৮ কিলোমিটার (১৪৮ মাইল)। সীমান্তটি মেকং নদীর গতিপথ বরারর উত্তরে চীনের সাথে মিয়ানমার ও লাউসের ত্রিবিন্দু (ত্রিদেশীয় সীমানার সংযোগবিন্দু) থেকে দক্ষিণে থাইল্যান্ডের সাথে দুইদেশের ত্রিবিন্দু পর্যন্ত নির্ধারিত। এটি একটি ঔপনিবেশিক সীমান্ত ছিল। ১৮৯৬ সালে যুক্তরাজ্য ও ফ্রান্সের একটি চুক্তির মাধ্যমে মেকং নদী বরাবর সীমানাটি প্রথম নির্ধারিত হয়। বৃটিশ ও ফরাসি সম্রাজ্য হতে মিয়ানমার ও লাওস স্বাধীনতা অর্জনের পর এটি দুটি স্বাধীন দেশের সীমানায় পরিণত হয়।